जी-20 के प्रतिनिधिमंडल ने खाया देसी खाना; रेहड़े की सवारी के साथ देखा पनघट
जी-3 सम्मेलन में आए विदेशी मेहमानों का शनिवार को हरियाणा के झज्जर में हरियाणवी परंपरा से स्वागत किया गया। प्रतापगढ़ फार्म हाऊस में माथे पर तिलक लगाकर और फूल बरसा कर स्वागत किया गया। डेलिगेट्स में शामिल मेहमानों ने हरियाणवी व्यंजन का स्वाद चखा।
जी-3 सम्मेलन में आए विदेशी मेहमानों का शनिवार को हरियाणा के झज्जर में हरियाणवी परंपरा से स्वागत किया गया। प्रतापगढ़ फार्म हाऊस में माथे पर तिलक लगाकर और फूल बरसा कर स्वागत किया गया। डेलिगेट्स में शामिल मेहमानों ने हरियाणवी व्यंजन का स्वाद चखा। वहीं वह हरियाणवी संस्कृति के प्रतीक मूढा, पीढी, खाट, चरखा, खेती से जुड़े उपकरण, बूंगा, बिटोड़ा, पनघट के कुआ आदि से रुबरू हुए। रेहड़ी की सवारी का आनंद भी लिया।
प्रतापगढ़ फार्म में हरियाणवी संस्कृति से रूबरू कराने वाली हर एक्टीविटी को आकर्षक बनाया गया था। इस दौरान इन विदेशी मेहमानों को हरियाणा की सभ्यता, संस्कृति, संस्कार, रीति-रिवाजों से रूबरू होने का अवसर मिला। गुरूग्राम मार्ग को प्रतापगढ़ फार्म से जोड़ने वाले लिंक मार्गों को दुरुस्त करने के साथ-प्रस्तावित रूट को साफ सुथरा बनाया गया था।
इस दौरान इन विदेशी महमानों ने जहां यहां हरियाणवी व्यंजन का स्वाद चखा वहीं वह हरियाणवी संस्कृति के प्रतीक मूढा,पीढी,खाट, चरखा,खेती से जुड़े उपकरण,बूंगा, बिटोड़ा, पनघट के कुआ आदि से रूबरू हुए। यहां प्रतापगढ फार्म पर उक्खल, मूसल,मूढ़ा,पीढी,चक्की आदि पारंपरिक यंत्रों को सजाया गया था।
हरियाणवी व्यंजनों का स्वाद चखने के बाद इन विदेशी मेहमानों को बैलगाड़ी सवारी,ट्रैक्टर सवारी,ऊंट की सवारी भी कराई गई। मंदिर, पंचवटी, वाटिका, हरियाणवी लोकशैली में गायन व नृत्य, सहित अनेक विधाओं से भी रुबरू कराया गया।
झज्जर के डीसी शक्ति सिंह ने बताया कि जी-20 को डेलीगेटस शनिवार को झज्जर के प्रतापगढ़ फार्म हाऊस पर आया था। यहां उनका आना झज्जर के लिए गौरव की बात है। यहां आए डेलीगेटस को हरियाणवी संस्कृति की झलक दिखाई गई है। हरियाणा के नृत्स, कृषि कैसे होती है,पशुओं को कैसे पाला जाता है और रसोई कैसे चलती है। मोटा अनाज खाने के क्या फायदे होते है।